ఒకే రోజు నలుగురు జర్నలిస్టుల మృతి | Manam News | మనం న్యూస్ | Telugu News, Latest Telugu News, Online News
ఒకే రోజు నలుగురు జర్నలిస్టుల మృతి
Updated By ManamMon, 07/09/2018 - 22:32
అందరూ గుండెపోటుతోనే మరణం
సంతాపం తెలిపిన అల్లం నారాయణ
హైదరాబాద్: సామాజిక బాధ్యతతో పని చేసే జర్నలిస్టులను ఆర్థిక సమస్యలు.. పని భారం కకావికలం చేస్తోంది. ఒత్తిడితో హృద్రోగాల బారిన పడిన నలుగురు జర్నలిస్టులు సోమవారం ఒక్కరోజే ప్రాణాలు కోల్పోయారు. తెలంగాణ రాష్ట్రంలో ఒకే రోజులో ఇలా గుండెపోటుతో నాలుగురు మరణించడం అందరినీ కలవరపెడుతోంది. ఇందులో ముగ్గురు జర్నలిస్టులు మెదక్ ఉమ్మడి జిల్లాకు చెందిన వారు కావడం గమనార్హం. మరొకరిది కరీంనగర్ జిల్లా. కరీంనగర్ విజయక్రాంతి జిల్లా ప్రతినిధి అశోక్ కుమార్, మెదక్ ఉమ్మడి జిల్లా దుబ్బాక మన తెలంగాణ విలేకరి వెంకట స్వామి, టేక్మాల్ సీనియర్ విలేకరి శ్రీనివాస్, చిన్నశంకరంపేట్ విలేకరి సిద్దులు గుండెపోటుతో మృతి చెందారు.
ఈ సంఘటనలపై తెలంగాణ రాష్ట్ర వర్కింగ్ జర్నలిస్టుల సంఘం ప్రగాఢ సంతాపాన్ని వ్యక్తం చేసింది. ఈ ఆకాల మరణాలు జర్నలిస్ట్ లోకానికి తీరని లోటని, చాలా బాధాకరమైన విషయమని తెలంగాణ ప్రెస్ అకాడమీ చైర్మన్ అల్లం నారాయణ పేర్కొన్నారు. వారి కుటుంబాలకు ఆయన ప్రగాఢ సానుభూతి తెలియజేశారు. అకాడమీ పరంగా వారి కుటుంబాలను అన్ని విధాల ఆదుకుంటామని చెప్పారు. ప్రభుత్వం నుంచి ఎక్స్‌గ్రేషియా ఇవ్వడంతో పాటు ఆ కుటుంబానికి అండగా ఉంటామని ఆయన హమీ ఇచ్చారు. కాగా, కరీంనగర్ విలేకరి అశోక్ కుమార్ కుటుంబసభ్యులను రాష్ట్ర ఆర్థిక మంత్రి ఈటల రాజేంద్ర పరామర్శించారు. వారికి అండగా ఉంటామని హామీ ఇచ్చారు.
oke roju naluguru jarnalistula mruti | Manam News | manam neus | Telugu News, Latest Telugu News, Online News
oke roju naluguru jarnalistula mruti
Updated By ManamMon, 07/09/2018 - 22:32
andaruu gundepotutone maranam
santaapam telipina allam narayana
hyderabad: saamaajika baadhyatatho pani chese jarnalistulanu aardhika samasyalu.. pani bharam kakavikalam chestondi. ottidito hrudrogaala baarina padina naluguru jarnalistulu somavaram okkaroje praanaalu kolpoyaru. telamgaana rashtramlo oke rojulo ilaa gundepotutho naluguru maraninchadam andarinee kalavarapedutondi. indulo mugguru jarnalistulu medak ummadi jillaaku chendina vaaru kaavadam gamanarham. marokaridi karinnagar jilla. karinnagar vijayakraanti jilla pratinidhi ashok kumar, medak ummadi jilla dubbaka mana telamgaana vilekari venkata swami, tekmal seanier vilekari srinivas, chinnasankarampet vilekari siddulu gundepotutho mruti chendaaru.
ee sanghatanalapai telamgaana rashtra varking jarnalistula sangham pragaada santaapaanni vyaktam chesindi. ee aakaala maranaalu jarnalist lokaniki teerani lotani, chala baadhaakaramaina vishayamani telamgaana press akadami chairman allam narayana perkonnaru. vaari kutumbaalaku aayana pragaada saanubhooti teliyajesaaru. akadami paramgaa vaari kutumbaalanu anni vidhaala aadukuntaamani cheppaaru. prabhutvam nunchi exgratia ivvadamtho paatu aa kutumbaaniki andagaa untaamani aayana hami icharu. kaga, karinnagar vilekari ashok kumar kutumbasabhyulanu rashtra aardhika mantri eetala rajendra paraamarsinchaaru. vaariki andagaa untaamani haami icharu.